Højesteret stadfæster landsrettens kendelse om afvisning af anke på grund af tiltaltes udeblivelse
Ret: Højesteret (3. instans)
Faggruppe: Straffesag — Øvrige straffesager
Sagsemner: Efterforskning og straffeproces;

Tiltaltes forsinkelse førte til afvisning af anke

Sag 91/2022

Kendelse afsagt 10. februar 2023   

Anklagemyndigheden
mod
Tiltalte

Afvisning af tiltaltes bevisanke, da tiltalte ankom ca. 15 minutter for sent til hovedforhandlingen

Tiltalte blev ved Retten i Roskildes dom af 16. juli 2021 idømt 10 dages fængsel og frakendt førerretten
i 5 år for navnlig narkokørsel. Tiltalte ankede dommen til frifindelse.   

Ankesagen var berammet til hovedforhandling i Østre Landsrets nye retsbygning i Nordhavn den 23.
maj 2022 kl. 9.30. Ved retsmødets start kl. 9.30 var Tiltalte ikke mødt, men han havde forgæves forsøgt
at kontakte sin forsvarer for at oplyse, at han pga. mangelfuld skiltning, byggerod i området og fejl på
sin GPS ikke kunne finde vej til retsbygningen fra Orientkaj metrostation. Forsvareren forsøgte herefter
telefonisk at hjælpe Tiltalte med at finde vej.

Kl. 9.42 konstaterede landsretten, at Tiltalte ikke var mødt. Anklagemyndigheden anmodede på den
baggrund om afvisning af Tiltaltes bevisanke. Forsvareren anmodede om udsættelse i yderligere 2
minutte r med henvisning til, at Tiltalte ville ankomme inden for få minutter. Mens landsretten voterede
spørgsmålet om afvisning, ankom Tiltalte til retslokalet. 1 minut derefter – kl. 9.45 – afsagde landsretten
kendelse om afvisning.

Spørgsmålet for Højesteret var, om det va r med rette, at Tiltaltes anke blev afvist.

Højesteret fastslog, at Tiltaltes forsin kelse på ca. 15 minutter måtte anses som udeblivelse i
retsplejelovens forstand, og at der ikke var grundlag for at tilsidesætte landsrettens vurdering, hvorefter
Tiltaltes problemer med at finde vej til landsretten ikke udgjorde lovligt forfald.   

Højesteret stadfæstede herefter landsrettens kendelse.